ג'ונתן פרידלנד

ג'ונתן סול פרידלנד (באנגלית: Jonathan Saul Freedland; נולד ב-25 בפברואר 1967)<ref name="whoswho"></ref> הוא עיתונאי בריטי - יהודי, הכותב טור שבועי בעיתון הגרדיאן ומנחה את סדרת ההיסטוריה העכשווית של רדיו BBC 4, "The Long View". פרידלנד כותב גם מותחנים, בעיקר תחת שם העט סם בורן.

== ביוגרפיה ==
פרידלנד הוא הצעיר מבין שלושה ילדיהם של הביוגרף והעיתונאי מייקל פרידלנד ושרה לבית הוכרמן (ילידת ישראל).<ref>Jonathan Freedland, [https://www.theguardian.com/commentisfree/2012/may/18/death-life-mother-rescued-by-love "In death – as in life – my mother was rescued by love"], The Guardian, 18 May 2012.</ref> הוא התחנך בבית הספר "יוניברסיטי קולג'", בית ספר עצמאי לבנים בהמפסטד, לונדון. בילדותו ליווה פרידלנד מעת לעת את אביו לעבודות שידור. באחת הפעמים אביו ראיין את הקומיקאי אריק מורקם, שהניח באופן קומי כי פרידלנד בן ה-10 נשוי.<ref name="JFTJC030518"></ref> לאחר שנה בה עבד בקיבוץ מטעם תנועת הבונים דרור (שם היה מדריך של סשה ברון כהן).<ref></ref> למד פילוסופיה, פוליטיקה וכלכלה (PPE) במכללת וואדהאם באוקספורד. בהיותו באוקספורד, הוא ערך את ביטאון הסטודנטים "Cherwell".

== קריירה עיתונאית ==
פרידלנד החל את הקריירה שלו בעיתון קצר-הימים Sunday Correspondent. בשנת 1990 הצטרף ל-BBC ככתב חדשות ברדיו ובטלוויזיה, כולל עבור " World at One" ו-"Today" ברדיו 4. בשנת 1992 הוענקה לו מלגת לורנס שטרן<ref></ref> בהיותו חבר סגל הוושינגטון פוסט. הוא היה כתב בוושינגטון עבור הגרדיאן מ-1993 עד 1997, עת חזר ללונדון בתור סופר ובעל טור.

בין השנים 2002–2004, פרידלנד היה בעל טור מזדמן בדיילי מירור ובשנים 2005–2007 כתב טור שבועי ב-"London Evening Standard". הוא כותב טור חודשי עבור "ג'ואיש כרוניקל". ברבות השנים הוא פרסם גם בניו יורק טיימס, "New York Review of Books", ניוזוויק וניו ריפבליק.

בשנת 2002, פרידלנד נבחר ככותב הטורים של השנה במסגרת פרסי "What What Papers Say", ובשנת 2008 הוענק לו פרס דייוויד וואט לעיתונות,<ref></ref> כהוקרה למסה "ההישג המדהים של בוש", שפורסמה ב-"New York Review of Books".<ref></ref> לאחר שבע פעמים בהן הועמד לבחירה, זכה פרידלנד בפרס אורוול במאי 2014, זאת על הישגיו העיתונאיים.<ref>Williams, Martin (21 May 2014), [https://www.theguardian.com/books/2014/may/21/guardian-journalists-jonathan-freedland-ghaith-abdul-ahad-win-orwell-prize-journalism "Two Guardian journalists win Orwell prize for journalism"], The Guardian.</ref><ref></ref> בשנת 2016 זכה בפרס "פרשנות השנה".<ref></ref>

פרידלנד היה העורך הראשי של מדור הדעות בגרדיאן ממאי 2014 ועד תחילת 2016 וממשיך לכתוב את טורו המתפרסם בימי שבת.<ref>Jason Deans [https://www.theguardian.com/media/2014/mar/07/janine-gibson-editor-in-chief-guardian-com "Janine Gibson appointed editor-in-chief of theguardian.com"], theguardian.com, 7 March 2014</ref><ref></ref>

בנובמבר 2019 התנצל פרידלנד על כך ש"שגה קשות" בדיווח שווא שעסק במועמד פוטנציאלי לפרלמנט מטעם הלייבור, ואשר נידון לקנס בגין אמירות אנטישמיות בפייסבוק. הוא ייחס את הזיהוי השגוי בכך שבלבל בין שני עורכי דין בעלי אותו שם ל"מקור לייבור מהימן לשעבר" שאת המידע ממנו "העביר בחיפזון יתר".<ref></ref><ref></ref>

פרידלנד מנחה את הפודקאסט "Unholy" מבית N12, במשותף עם יונית לוי.

== קריירה כסופר ==
פרידלנד הוציא עשרה ספרים: שתי עבודות עיון בשמו ותשעה רומנים, שמונה מהם בשם הבדוי סם בורן.

"להביא הביתה את המהפכה: המקרה של הרפובליקה הבריטית" (1998), ספרו הראשון של פרידלנד, טען כי על בריטניה להשיב לעצמה את האידיאלים המהפכניים שייצאה לאמריקה במאה ה-18, ולעבור שיפוץ חוקתי ותרבותי. הספר זכה בפרס סומרסט מוהם על ספרות עיונית ומאוחר יותר הופקה על בסיסו סדרה בת שני חלקים ל-BBC.

"המתנה של יעקב" (2005) הוא ספר זיכרונות המתאר את חייהם של שלושה דורות של משפחתו היהודית של פרידלנד, וכן חוקר שאלות זהות ושייכות רחבות יותר.<ref>Anthony Juluius [https://www.theguardian.com/books/2005/feb/19/featuresreviews.guardianreview "The bearers of memory"], The Guardian, 19 February 2005</ref> בשנת 2008 שידר סדרה בת שני חלקים לרדיו BBC 4 - "יהודים בריטים וחלום ציון" וכן שני סרטי תעודה טלוויזיוניים, עבור ערוץ BBC 4: "איך להיות נשיא טוב"<ref></ref> ו"הנשיא הוליווד".

"הצדיקים" (2006), הוא מותחן דתי שיצא לאור תחת שם העט סם בורן. הספר עוסק בכתב חדשות שחייו מקבלים תפנית כאשר אשתו נחטפת בזמן שהוא מדווח על איש מיליציה שנמצא מת. ככל שקורות יותר רציחות של 'צדיקים' ברחבי העולם, ויל מוצא עצמו במהרה באמצעה של מזימה שסופה יום הדין.

לאחר מכן הופיע כותר נוסף של סם בורן, "הברית האחרונה" (2007), על רקע תהליך השלום במזרח התיכון. הוא נשען על קורותיו של המחבר באזור זה ככתב במשך למעלה מעשרים שנה, ועיתון של הגרדיאן בחסות דיאלוג שהשפיע רבות על יוזמת ז'נבה. הדמות המרכזית מוצאת את עצמה מעורבת בתמהיל של המצב הפוליטי המודרני ושל גילויים עתיקים. "החישוב הסופי" (2008) התבסס על סיפורם האמיתי של הנוקמים, קבוצה של ניצולי שואה שביקשו נקמה נגד רודפיהם הנאצים, וכמעט הוביל את רשימת רבי המכר של סאנדיי טיימס.

מעט בטרם פרסום הספר "הנבחר" (2010), המותחן הרביעי תחת שם העט סם בורן, העיתון The Bookseller דיווח כי הרפר קולינס חתם עם פרידלנד על הוצאה עתידית שלושה ספרים נוספים בשם העט בורן.<ref></ref> הרפר קולינס פרסמה את "פנתיאון" (2012), את "האישה השלישית" (2015) ואת "להרוג נשיא" (2017).<ref></ref> הרומן השביעי בשם העט בורן, "להרוג את האמת", פורסם בפברואר 2019 בהוצאת קוורקוס,<ref></ref> שפרסמה גם את הספר השמיני, "להרוג אדם", במרץ 2020.

== השקפותיו ==
=== ישראל, ציונות ואנטישמיות ===
בתור ציוני ליברלי מוביל בבריטניה,<ref>Lerman, Antony (22 August 2014), [https://www.nytimes.com/2014/08/23/opinion/sunday/israels-move-to-the-right-challenges-diaspora-jews.html "The End of Liberal Zionism: Israel’s Move to the Right Challenges Diaspora Jews"], New York Times.</ref> כתב פרידלנדר בשנת 2012 כי הוא משתמש במילה ציונות לעיתים רחוקות, בהיותה מילה שלא מובנת כהלכה ונתפשת כנחלתם של אנשי האגף הימני.<ref>Freedland, Jonathan (18 July 2012), [http://www.newstatesman.com/2012/07/yearning-same-land "Yearning for the same land"], New Statesman.</ref> בנוגע למבצע צוק איתן, הוא סבר כי הפעולה הצבאית מנציחה את הסכסוך וקרא למשא ומתן למען סיום מעגלי האלימות.<ref></ref> הוא מגן על זכות קיומה של ישראל למרות "גירוש הפלסטינים",<ref name="Freedland20160429"></ref> אך מקווה שישראל תכיר ב"מחיר הגבוה" שמשלמים הפלסטינים.<ref name="Freedland20160429" />

פרידלנד האשים את מפלגת הלייבור בבריטניה בהכחשה בנושא האנטישמיות.<ref></ref><ref></ref> הוא דחק בשמאל להתייחס ליהודים "כמו שאתה מתייחס לכל מיעוט אחר",<ref name="Freedland20160429"></ref> וכן התייחס לביטויים האנטישמיים שיוחסו לג'רמי קורבין והמביעים הלך רוח של עוינות ליהודים מצד חברי לייבור חדשים.<ref></ref><ref></ref><ref name="Doherty"></ref><ref name="Rosenberg"></ref> פרידלנד עורר ביקורת מסוימת בשל דעותיו.<ref></ref><ref></ref><ref></ref><ref></ref><ref></ref><ref></ref><ref></ref>

====מורשת יהודית====
פרידלנד תומך בפרויקטים המבקשים לשמור על הזהות והמורשת היהודית. הוא כתב לא אחת על חשיבות אמונתו ומורשתו התרבותית.<ref></ref> כמו כן, הוא פעל במסגרת קמפיינים להצלת המורשת היהודית הבריטית.

=== נושאים אחרים ===
פרידלנד ביקר את תפקידה של הרשות המקומית וחברת הניהול בתקופה שקדמה לשרפה במגדל גרנפל.<ref>[https://www.theguardian.com/commentisfree/2017/jun/16/grenfell-tower-rebuke-right-rampant-inequality "Grenfell Tower will forever stand as a rebuke to the right"], The Guardian.</ref> הוא סבור כי לציבור הבריטי נמאס ממשך מדיניות הצנע ומהשפעותיה.<ref>Freedland, Jonathan (21 June 2017), [https://www.theguardian.com/commentisfree/2017/jun/21/what-queens-speech-needed-to-say-but-didnt "Here’s what the Queen’s speech needed to say – but didn't"], The Guardian.</ref> כמו כן, הביע את דאגתו מכך שההשפעה של הוריקן הארווי בארצות הברית זכתה לפרסום רב יותר מאירועים חמורים יותר באסיה. פרידלנד מודאג גם מהמלחמה בתימן ומתפקידן של ממשלות המערב באספקת נשק לערב הסעודית.<ref>Freedland, Jonathan (1 September 2017), [https://www.theguardian.com/commentisfree/2017/sep/01/disaster-texas-america-britain-yemen "There's a disaster much worse than Texas. But no one talks about it"], The Guardian.</ref> הוא טוען כי מימון מופחת של המשטרה מאפשר טרור בבריטניה ומאשים את חברות האינטרנט הגדולות בכך שלא מנעו את התפשטותם של תוכני טרור.<ref>Freedland, Jonathan (20 September 2017), [https://www.theguardian.com/commentisfree/2017/sep/20/tech-giants-disown-responsibility-terrorist-attacks-internet "It isn’t just tech giants that disown responsibility for terrorist attacks"], The Guardian.</ref>

== חיים אישיים ==
פרידלנד נשוי לשרה פיטרס, מפיקת רדיו ופודקאסטים. יש להם שני בנים, ג'ייקוב וסם, והם מזוהים עם היהדות הקונסרבטיבית.<ref></ref>

== ביבליוגרפיה ==
=== ספרים ===
==== עיון ====
* להביא הביתה את המהפכה: המקרה לרפובליקה הבריטית (האחוזה הרביעית, 1998) 
* מתנת יעקב: מסע אל לב השייכות (המיש המילטון, 2005),

==== ספרות בדיונית ====
* הצדיקים (הרפר קולינס, 2006) 
* הברית האחרונה, שפורסמה במקומות אחרים כ"סוד ירושלים" (הרפר קולינס, 2007) 
* החישוב הסופי (הרפר קולינס, 2008) 
* הנבחר (הרפר קולינס, 2010)
* פנתיאון (הרפר קולינס, 5 ביולי 2012)
* האישה השלישית (הרפר קולינס, 4 באוגוסט 2015) (פורסם לראשונה תחת שמו האמיתי)
* להרוג את הנשיא (הרפר קולינס, 12 ביוני 2017) 
* להרוג את האמת (קוורקוס, 21 בפברואר 2019) 
* להרוג אדם (קוורקוס, 19 במרץ 2020) 

=== מאמרים ===
* "הנדנדה של טראמפ בירושלים" (סקירה של אנשיל פפר, ביבי: חייו והזמנים הסוערים של בנימין נתניהו, Basic Books, 2018), ניו יורק סקירה של ספרים, כרך. LXV, מס '13 (16 באוגוסט 2018), עמ' 32–34. "כפי שמסיק פפר, 'מורשתו האולטימטיבית [של נתניהו] לא תהיה אומה בטוחה יותר, אלא חברה ישראלית שבורה מאוד, שחיה מאחורי חומות'".

== קישורים חיצוניים ==

* 

* [http://www.timesonline.co.uk/article/0,,23116-2032989,00.html סקירה על "הצדיקים"]
* [https://www.theguardian.com/commentisfree/story/0,,1750708,00.html טור של עורך קוראי הגרדיאן, איאן מייס]
* [http://video.google.com/videoplay?docid=-3681222751225228441 ג'ונתן פרידלנד בריאיון מורחב עם אל גור]
* [https://web.archive.org/web/20120421065657/http://journalisted.com/jonathan-freedland מאמרים מאת ג'ונתן פרידלנד]
* [http://www.nybooks.com/authors/12635 הארכיון של ג'ונתן פרידלנד] מתוך The New York Review of Books

== הערות שוליים ==

קטגוריה:סופרים בריטים הידועים בשם עט
קטגוריה:סופרים יהודים בריטים
קטגוריה:עיתונאים יהודים בריטים
קטגוריה:בריטים שנולדו ב-1967